[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 12.9.2007

KOM(2007) 514 endelig

2007/0188 (COD)

Forslag til

EUROPA-PARLAMENTETS OG RÅDETS BESLUTNING

om Fællesskabets deltagelse i et forsknings- og udviklingsprogram, der gennemføres af flere medlemsstater til fordel for forskningsintensive SMV'er

(forelagt af Kommissionen)

BEGRUNDELSE

BAGGRUNDEN FOR FORSLAGET |

110 | Formål Formålet med dette forslag er, at Europa-Parlamentet og Rådet på grundlag af artikel 169 i EF-traktaten vedtager en beslutning om Fællesskabets deltagelse i det fælles Eurostars forsknings- og udviklingsprogram, der gennemføres af flere medlemsstater (i det følgende benævnt "det fælles Eurostars-program"). Initiativet, som er fremsat af Eureka, skal bistå forskningsintensive SMV'er med at udføre markedsorienteret forskning i forbindelse med tværnationale projekter. 22 medlemsstater og 5 andre Eureka-lande[1] har givet principielle tilsagn om at bidrage finansielt til det fælles Eurostars-program med et beløb på 300 mio. EUR over de seks år, programmet skal løbe. Fællesskabet vil medfinansiere det fælles Eurostars-program med et beløb på op til 100 mio. EUR. Med anvendelsen af artikel 169 tilstræber de deltagende medlemsstater mere end blot en koordinering af forskningsprogrammer, idet de vil medvirke aktivt i en frivillig integrationsproces, der dækker både videnskabelige, forvaltningsmæssige og finansielle aspekter. Integrationen på det videnskabelige område omfatter fælles definition og implementering af de videnskabelige og teknologiske aktiviteter og central udvælgelse af projektforslag på grundlag af videnskabelig værdi og forventet økonomisk effekt. Den forvaltningsmæssige integration forudsætter en velfungerende særlig gennemførelsesstruktur med ansvar for en centraliseret og effektiv implementering af det fælles Eurostars-program. Den finansielle integration omfatter udarbejdelse af en flerårig finansieringsplan, hvortil de deltagende medlemsstater samt Island, Israel, Norge, Schweiz og Tyrkiet yder et reelt bidrag. Baggrunden for forslaget I november 2004 understregede Rådet (konkurrenceevne)[2] SMV'ers store betydning for Europas vækst og konkurrenceevne, hvorfor medlemsstaterne og Kommissionen må arbejde på at gøre nationale og europæiske støtteprogrammer til fordel for SMV'er mere effektive og indbyrdes komplementære. Rådet opfordrede navnlig Kommissionen til at undersøge mulighederne for at udvikle en bottom-up-ordning for forskningsintensive SMV'er. Rådet pegede desuden på, at det er vigtigt at få koordineret nationale programmer for udviklingen af det europæiske forskningsrum, og opfordrede medlemsstaterne og Kommissionen til at arbejde tæt sammen om at indkredse et begrænset antal områder, hvor artikel 169 ligeledes kan bringes i anvendelse. Rådet opfordrede Kommissionen til at udbygge samarbejdet og koordineringen med europæiske programmer og programmer, der gennemføres i EU-regi, især Eureka. Europa-Parlamentet påpeger i sin beslutning om videnskab og teknologi[3], at andre finansieringsmekanismer og støttemekanismer, bl.a. Eureka, skal udnyttes mere effektivt og koordineres til fordel for FoU og innovation. Parlamentet går ind for øget samarbejde mellem nationale forskningsprogrammer og opfordrer Kommissionen til at tage initiativer i medfør af EF-traktatens artikel 169. Det Europæiske Fællesskabs syvende rammeprogram for forskning, teknologisk udvikling og demonstration (2007-2013)[4] (i det følgende benævnt "syvende rammeprogram") giver mulighed for at iværksætte sådanne artikel 169-initiativer på områder, der fastlægges i samråd med medlemsstaterne. Fællesskabets deltagelse i fælles forskningsprogrammer er særligt relevant for europæisk samarbejde i stor skala med "variabel geometri" mellem medlemsstater med fælles behov og/eller interesser. Særprogrammerne[5] opererer med fire områder, herunder "forskningsintensive SMV'er" ("Eurostars") i særprogrammet "Kapacitet"[6]. Derfor henvises der også til Eurostars-initiativet i arbejdsprogrammet vedrørende "Kapacitet" [7]. |

Generel baggrund |

120 | 1.3.1. SMV'er i den globaliserede økonomi og Lissabon-processen SMV'er[8] udgør 99 % af alle virksomheder i Europa og er som de vigtigste kilder til innovation og jobskabelse[9] en afgørende faktor for et positivt resultat af det fornyede Lissabon-partnerskab omkring vækst og beskæftigelse. De slås med mange vanskelige udfordringer: skærpet global konkurrence i forbindelse med den voksende internationalisering af værdikæder, hurtigere produktcyklusser og ændringer i de økonomiske strukturer og den internationale arbejdsdeling. Mange SMV'er må kæmpe hårdt for at fastholde eller genvinde en markedsposition. For innovative SMV'er kan deres begrænsede størrelse og fleksible organisation imidlertid vise sig at være en stor fordel i en økonomi i stadig forandring, fordi det giver dem mulighed for hurtigt at tilpasse sig og dermed kunne gribe og udnytte nye markedsmuligheder. Forskningsintensive SMV'er kan bidrage markant til at udmønte forskning og ny teknologi i innovative produkter, processer og tjenesteydelser og således medvirke til opfyldelsen af Lissabon-målsætningerne. 1.3.2. Forskningsintensive SMV'er i Europa Forskningsintensive SMV'er er defineret som SMV'er med egen forskningskapacitet. Det er teknologi-/innovationsbaserede virksomheder, som råder over stor viden og spiller en central rolle i innovationsprocessen. De er på grundlag af deres egen forsknings- og udviklingskapacitet i stand til at udvikle produkter, processer eller tjenesteydelser med klare innovative eller teknologiske fortrin. FoU er et afgørende element i deres virksomhedsstrategi og forretningsplaner. Europa har for få af sådanne SMV'er, som står stærkt inden for FoU og har potentiale til at vokse og blive morgendagens store europæiske og globale aktører[10]. Det er slående, at 82 % af de store amerikanske virksomheder oprettet efter 1980 er startet helt fra grunden. I EU er det kun 37 % af de store virksomheder oprettet efter 1980, der startede fra bar bund[11]. Europa tæller ikke blot færre forskningsintensive SMV'er, men små virksomheder i USA bruger tilsyneladende også flere ressourcer på FoU i vækstfasen end europæiske virksomheder. Europa halter bagefter med hensyn til at stimulere væksten i forskningsintensive SMV'er. De nationale politikker på området er ukoordinerede, og der mangler specifikke instrumenter på EU-plan. 1.3.3. Koordinering af nationale og europæiske forskningsprogrammer Ved den konsekvensvurdering og forhåndsevaluering, der blev foretaget i forbindelse med forberedelsen af syvende rammeprogram[12], blev der peget på den helt utilstrækkelige koordinering af nationale forskningspolitikker som en væsentlig strukturel mangel ved det europæiske FoU-system. Denne opsplitning af aktiviteter er en alvorlig hindring for oprettelsen af et effektivt europæisk forskningsrum. Forskellene i udformningen og gennemførelsen af nationale programmer vanskeliggør et videnskabeligt og teknisk samarbejde på tværs af grænserne og resulterer i en ineffektiv fordeling og udnyttelse af ressourcerne. Der er behov for nye initiativer for at få etableret en bedre koordinering af og synergi mellem de aktiviteter, der gennemføres på EU-plan og i medlemsstaterne. Det ville have en generel positiv indvirkning på resultaterne af den FoU, der udføres rundt om i Europa, takket være stordrift og bedre fordeling og udnyttelse af de samlede disponible ressourcer. 1.3.4. Eureka og rammeprogrammet Eureka er et mellemstatsligt initiativ, som blev startet i 1985 med det formål at støtte markedsorienteret tværnational FoU og innovationsprojekter i alle sektorer. Det omfatter 38 medlemmer, herunder Det Europæiske Fællesskab. Kommissionen opfordrede i sin meddelelse fra 2000 om det europæiske forskningsrum til en tættere koordinering med initiativer som bl.a. Eureka. På Eureka-ministerkonferencen i Paris i juni 2004 blev der taget et vigtigt skridt i retning af et konkret samarbejde mellem syvende rammeprogram og Eureka. Ministrene med ansvar for Eureka og Kommissionens medlem med ansvar for forskning opfordrede Europa-Kommissionen til at undersøge muligheden for at etablere konkrete finansieringsmekanismer til styrkelse af samarbejdet mellem Eureka og syvende rammeprogram, herunder forskningsinitiativer til fordel for SMV'er, på grundlag af bl.a. traktatens artikel 169 eller 171. Derefter udviklede Eureka det fælles Eurostars-program, som skulle gennemføres på grundlag af artikel 169 og tog sigte på forskningsintensive SMV'er med stort vækstpotentiale. 1.3.5. Tidligere aktiviteter og erfaringer Den vigtigste erfaring fra det første artikel 169-initiativ om kliniske forsøg (EDCTP) var, at et sådant initiativ kun er effektivt, hvis der er tale om integration på tre niveauer mellem de deltagende nationale programmer: videnskabeligt, forvaltningsmæssigt og finansielt. EDCTP har desuden vist, at den finansielle integration er særligt vigtig, og at der fra starten skal foreligge et klart, flerårigt tilsagn fra de deltagende stater om finansieringen. |

130 | Gældende bestemmelser på det område, forslaget vedrører Selv om SMV'er har adgang til en række programmer under rammeprogrammet, findes der i øjeblikket ingen programmer, som specifikt tager sigte på forskningsintensive SMV'er. SMV'er kan deltage i syvende rammeprogram på to måder: dels opfordres de til at gå med i samarbejdsprojekter under særprogrammet "Samarbejde", dels yder programmet "Forskning til fordel for SMV'er" støtte til SMV'er, der er nødsaget til at lade FoU udføre eksternt. Eureka støtter markedsorienterede tværnationale forskningsprojekter uden nogen form for tematiske begrænsninger. Når projektpartnerne først har fået "Eureka-mærket", må de henvende sig til deres egne nationale programmer for at skaffe finansiering, eftersom der ikke findes nogen central finansieringsmekanisme. Det fælles Eurostars-program supplerer både aktiviteterne under syvende rammeprogram og Eureka-aktiviteterne ved at tilbyde et bottom-up-program, som er rettet specifikt mod forskningsintensive SMV'er. Programmet er indrettet efter SMV'er, tilskynder til oprettelse af mindre konsortier, støtter markedsorienteret forskning, sikrer synkronisering og harmonisering af nationale procedurer og tilbyder projektdeltagerne finansiering med de fornødne garantier. |

140 | Overensstemmelse med andre EU-politikker og -mål SMV'er er en afgørende faktor for et positivt udfald af det fornyede Lissabon-partnerskab omkring vækst og beskæftigelse[13]. Det fælles Eurostars-program sigter mod at stimulere det særligt vigtige segment, som de forskningsintensive SMV'er udgør, og bidrager derved til opfyldelsen af Barcelona-målsætningen om forskningsinvesteringer på mindst 3 % af BNP. I forbindelse med udviklingen af det europæiske forskningsrum[14] blev der slået til lyd for koordineret gennemførelse af nationale og europæiske forskningsprogrammer og tættere forbindelser mellem europæiske organisationer for videnskabeligt og teknologisk samarbejde, bl.a. Eureka. I den nye grønbog om det europæiske forskningsrum henvises der ligeledes til betydningen af mellemstatslige netværksstrukturer som Eureka, der kan medvirke til at skabe bedre sammenhæng mellem aktiviteterne i det europæiske forskningsrum[15]. Det fælles Eurostars-program bidrager til opfyldelsen af disse målsætninger. Programmet forventes desuden at gøre det lettere for SMV'er at udvikle og udnytte miljøteknologi, økologiske nyskabelser og miljøvenlige produkter og metoder og medvirker derved til en mere effektiv miljøbeskyttelse. Det giver samtidig SMV'er en fordel på grønne markeder helt i tråd med EU's politiske initiativer på dette felt[16]. |

Høring af interesserede parter og vurdering af løsningsmodellerne |

Høring af interesserede parter |

211 | Høringsmetoder, hovedmålgrupper og respondenternes overordnede profil Høringen omkring syvende rammeprogram blev iværksat på grundlag af Kommissionens meddelelse fra juni 2004, "Videnskab og teknologi, nøglen til Europas fremtid - Retningslinjer for EU’s politik til støtte af forskning". Hensigten var at inddrage en bred vifte af interesserede parter, som beskæftiger sig med forskningsaktiviteter, forskningspolitik og udnyttelse af forskningsresultater. SMV-høringen om EU's fremtidige forskningspolitik blev afholdt i to tempi: først arrangerede det irske formandskab en konference med titlen "Forskning, Innovation og Europæiske SMV'er", som blev efterfulgt af en konference under det nederlandske formandskab om investering i forskning og innovation med "SMV'er, FoU og Innovation" som et særligt emne. I næste fase blev der afholdt to workshopper i henholdsvis november 2004 og januar 2005 med specielt sigte på SMV'er. Syvende rammeprograms rådgivende gruppe vedrørende SMV'er er blevet informeret og konsulteret om indholdet af det fælles Eurostars-program. Medlemmerne af CREST (Udvalget for Videnskabelig og Teknisk Forskning) er holdt underrettet om udviklingen af artikel 169-initiativerne og deltog også i drøftelserne om integrationen af de videnskabelige, forvaltningsmæssige og finansielle aspekter. Eurostars-initiativet er løbende blevet drøftet med medlemsstaterne i Eureka-regi. Resumé af svarene og hvordan der er taget hensyn til dem Høringen viste, at der er stor tilslutning til foranstaltninger til støtte for forskning i SMV'er og forskning til fordel for SMV'er. Blandt de SMV'er, som er involveret i forskningsaktiviteter, bør der sondres mellem SMV'er, som selv udfører forskning, og SMV'er, som lader forskningen udføre eksternt. Ved udformningen af de politiske tiltag bør der tages hensyn til disse to gruppers forskellige behov. Nogle af respondenterne argumenterede til fordel for et skræddersyet bottom-up-program med direkte sigte på forskningsintensive SMV'er. De henviste til, at programmer med fokus på outsourcing af FoU ikke var egnede for SMV'er, der selv ønsker at udføre forskning. I forbindelse med samarbejdsprojekter under syvende rammeprogram udtrykte flere respondenter bekymring over, at der kun i begrænset omfang fokuseres på de forskningsintensive SMV'er. Det blev også anbefalet at udvikle en mere sammenhængende tilgang omfattende alle de forskellige nationale, regionale og europæiske finansieringsprogrammer via et effektivt samarbejde mellem nationale og europæiske initiativer såsom syvende rammeprogram og Eureka. De fire artikel 169-initiativer, der er foreslået i særprogrammerne under syvende rammeprogram, herunder det fælles Eurostars-program, er blevet drøftet i CREST og anses for at være de initiativer, der er nået længst i udviklingsprocessen. |

230 | Forskellige løsningsmodeller og deres fordele og ulemper Kommissionen har ikke foretaget en komplet konsekvensvurdering af det foreliggende forslag, men har gennemført en forhåndsevaluering, i forbindelse med hvilken man overvejede og sammenlignede forskellige løsningsmodeller. Resultatet er sammenfattet nedenfor. Model 1: Ingen fælles programmer, intet syvende rammeprogram I dette scenarium vil de forskningsintensive SMV'er udelukkende være henvist til at søge støtte fra nationale programmer. Disse programmer giver imidlertid sjældent de rette incitamenter til at danne internationale konsortier, som er en forudsætning for optimal udnyttelse af mulighederne på europæisk og globalt plan. Hvis Fællesskabet helt undlod at iværksætte initiativer, ville det desuden medføre en større opsplitning af forskningsindsatsen og en mindre effektiv udnyttelse af offentlige forskningsmidler, fordi der ville ske overlapninger af FoU-relateret arbejde. Model 2: Ingen fælles programmer, kun syvende rammeprogram Syvende rammeprogram rummer mange muligheder for SMV'er for at deltage i FoU-aktiviteter. Finansieringsmekanismen "Forskning til fordel for SMV'er" yder støtte til SMV'er, der er nødsaget til at lægge FoU ud eksternt. SMV'er kan deltage i samarbejdsprojekter under særprogrammet "Samarbejde". Forskningsintensive SMV'er opererer imidlertid ofte på nichemarkeder, som ikke altid kan dækkes af de forskningsemner, der indgår i arbejdsprogrammet. Timingen er måske heller ikke altid hensigtsmæssig i betragtning af disse virksomheders dynamiske og markedsorienterede tilgang til FoU, og endelig er der ingen garanti for, at det er SMV'er, der får lov at lede projekterne. ERA-NET-programmet har til formål at koordinere nationale og regionale forskningsprogrammer. ERA-NET+ rummer et incitament til, at flere nationale programmer iværksætter fælles indkaldelse af forslag, og bygger således bro mellem ERA-NET og artikel 169. Disse to initiativer tager imidlertid ikke sigte på at etablere et fælles program med en varig integrationseffekt på de deltagende nationale programmer. Model 3: Det fælles Eurostars-program Anvendelse af traktatens artikel 169 er den mest effektive metode til at sikre et samarbejde mellem nationale forskningsprogrammer gennem fælles implementering af komplette programmer eller store dele af programmer. Det gør det lettere at opnå resultater, som ville have været umulige med andre midler, fordi SMV'erne kan opnå stordriftsfordele, udnytte den mangfoldighed af ressourcer, der kan mobiliseres, og drage fordel af den strukturelle effekt af at kombinere Fællesskabets og medlemsstaternes indsats. Med det fælles Eurostars-program kan fællesskabsfinansieringen få en markant løftestangseffekt: med et fællesskabsbidrag på op til 100 mio. EUR vil de deltagende medlemsstater samt Island, Israel, Norge, Schweiz og Tyrkiet bidrage med 300 mio. EUR, hvilket giver et program med 400 mio. EUR i offentlig støtte. Med forventede støttesatser på mellem 50 og 75 %, vil det fælles Eurostars-program kunne mobilisere yderligere mellem 133 og 400 mio. EUR[17] i private midler i hele programperioden. Det fælles Eurostars-program er skræddersyet til forskningsintensive SMV'er og er baseret på en bottom-up-tilgang, som er særligt vigtig, fordi disse virksomheder ofte opererer på nichemarkeder og skal reagere hurtigt på nye markedsbehov. Det vil give dem mulighed for at iværksætte og lede markedsorienterede FoU-projekter med den eller de partnere, som bedst supplerer deres kompetencer og kapacitet. Endelig vil programmet kunne sikre deltagerne i de valgte projekter hurtige beslutningsprocedurer, synkronisering og harmonisering af nationale procedurer samt sikker finansiering. Hvorfor anvende artikel 169? En sammenligning af de forskellige modeller viser, at Fællesskabets deltagelse i et fælles forskningsprogram baseret på artikel 169 er den eneste model, der kan løse alle de problemer, der er forbundet med målrettet støtte til forskningsintensive SMV'er: støtten til forskningsintensive SMV'er er i dag stærkt opdelt og mangler en sammenhængende tilgang der er et stort behov for dels at koordinere de nationale programmer ud over blot at lægge nationale midler og EF-midler sammen, dels at etablere et fælles program, der er skræddersyet til disse SMV'ers behov Fællesskabets deltagelse i det fælles Eurostars-program på grundlag af artikel 169 er det konkrete resultat af et tættere samarbejde mellem Eureka og syvende rammeprogram og en vigtig milepæl på vejen til oprettelsen af et europæisk forskningsrum med anvendelsen af artikel 169 er der skabt forudsætninger for at samle en kritisk masse af ressourcer og sikre en varig integration af nationale programmer omfattende både videnskabelige, forvaltningsmæssige og finansielle aspekter med anvendelsen af artikel 169 får EF-finansieringen en markant løftestangseffekt, eftersom 100 mio. EUR kan forventes at udløse mellem 433 og 700 mio. EUR i nationale offentlige og private midler tilsammen. Med gennemførelsen og finansieringen af fælles aktiviteter under det fælles Eurostars-program skabes der en dynamisk proces, der vil integrere de deltagende nationale programmer, generere øget videnskabelig og teknisk ekspertise, sikre en bedre programforvaltning og således bidrage til opfyldelsen af målsætningerne for det europæiske forskningsrum. |

FORSLAGETS RETLIGE ASPEKTER |

305 | Resumé af forslaget Eurostars-initiativet har til formål at etablere et fælles program for forskning og udvikling ved at tilvejebringe de nødvendige retlige og organisatoriske rammer for et storstilet europæisk samarbejde mellem medlemsstater om anvendt forskning og innovation med sigte på forskningsintensive SMV'er. Belgien, Tjekkiet, Danmark, Tyskland, Estland, Grækenland, Spanien, Frankrig, Irland, Italien, Cypern, Letland, Litauen, Ungarn, Nederlandene, Østrig, Polen, Portugal, Rumænien, Slovenien, Finland og Sverige (i det følgende benævnt "de deltagende medlemsstater") samt Island, Israel, Norge, Schweiz og Tyrkiet (i det følgende benævnt "de øvrige deltagende stater") er blevet enige om at koordinere og gennemføre fælles aktiviteter, der skal bidrage til det fælles Eurostars-program. Den samlede finansielle værdi af deres deltagelse anslås til mindst 300 mio. EUR over den seksårige programperiode. Fællesskabet bør deltage med et finansielt bidrag på op til 100 mio. EUR for at give det fælles Eurostars-program større effekt, nå op på en kritisk masse og tilskynde til øget integration blandt de deltagende nationale programmer; det forudsætter en effektiv gennemførelse og finansielle tilsagn fra medlemsstater i overensstemmelse med de kriterier, der er fastsat i afgørelsen om syvende rammeprogram. Retsgrundlag Forslaget vedrørende det fælles Eurostars-program er baseret på artikel 169 i EF-traktaten, i henhold til hvilken Fællesskabet kan deltage i forskningsprogrammer, der iværksættes af flere medlemsstater. Det foreliggende forslag er i overensstemmelse med finansforordningens artikel 54, stk. 2, litra c), om indirekte central forvaltning. Ifølge artikel 56 i finansforordningen skal Kommissionen sikre sig, at et organ, der får overladt gennemførelsesopgaver, har indført og følger korrekte procedurer for ydelse af tilskud og råder over et internt kontrolsystem og et hensigtsmæssigt regnskabssystem, og at der foretages uafhængig ekstern revision. Subsidiaritetsprincippet Subsidiaritetsprincippet finder anvendelse, eftersom forslaget ikke falder ind under Fællesskabets enekompetence. Formålet med forslaget kan ikke opfyldes fuldt ud af medlemsstaterne, eftersom nationale programmer normalt ikke i fornødent omfang tager sigte på det globaliseringsmiljø, hvori forskningsintensive SMV'er opererer. Nationale programmer giver sjældent mulighed for at finansiere fælles SMV-projekter på tværs af landegrænser på en tilstrækkelig harmoniseret og synkroniseret måde. Fællesskabsforanstaltningen har en betydelig merværdi, fordi Fællesskabets deltagelse gør det muligt at opstille nye retlige rammer for at kombinere fællesskabsfinansiering og national finansiering i en fælles strategi for stimulering af tværnationale FoU-samarbejdsprojekter, der iværksættes og forvaltes af forskningsintensive SMV'er. Muligheden for at samle ressourcer fra nationale programmer og fra Fællesskabet kan skabe den kritiske masse, der er nødvendig for at klare udfordringerne for de forskningsintensive SMV'er. Det kan ikke lade sig gøre med brug af de eksisterende strukturer i rammeprogrammet og de nationale programmer. Fællesskabets bidrag har en markant løftestangseffekt for national og privat finansiering af FoU, fordi det med 100 mio. EUR vil kunne mobilisere mellem 433 og 700 mio. EUR i nationale offentlige og private midler til fordel for forskningsintensive SMV'er, altså en multiplikationsfaktor på mellem 4 og 7. Forslaget er derfor i overensstemmelse med subsidiaritetsprincippet. Proportionalitetsprincippet Forslaget er i overensstemmelse med proportionalitetsprincippet af følgende årsag(er): Det fælles Eurostars-program tager sigte på at integrere forsknings- og udviklingsaktiviteter i forskningsintensive SMV'er i hele Europa. Den centraliserede forvaltning af programmet sikrer sammenhængen i gennemførelsen. Fællesskabets rolle er begrænset til at give det fornødne incitament til en bedre koordinering og integration og skabe synergi med relevante komplementære aktiviteter under rammeprogrammet og programmet for konkurrenceevne og innovation. Medlemsstaterne får ansvaret for at udvikle alle de operationelle aspekter i forbindelse med deltagelse i det fælles Eurostars-program. Den foreslåede organisatoriske struktur sikrer, at den administrative byrde holdes på et minimum, idet den særlige gennemførelsesstruktur bliver ansvarlig for den overordnede planlægning, tilrettelæggelse af indkaldelser af forslag og bedømmelse samt tilsyn og forvaltning af Fællesskabets bidrag. Den konkrete udbetaling af støtte til de valgte projekter forvaltes af finansieringsorganer, der er udpeget til formålet af de deltagende medlemsstater. |

310 |

Foreslået instrument |

342 | Det foreslåede instrument er en fælles beslutning truffet af Europa-Parlamentet og Rådet, hvilket er det retsinstrument, hvormed artikel 169 implementeres. |

Budgetmæssige konsekvenser |

401 | Forslagets budgetmæssige konsekvenser er i forvejen inkluderet i retsgrundlaget for syvende rammeprogram[18] og i særprogrammet "Kapacitet" under rammeprogrammet. Den aftale, der skal indgås mellem Kommissionen og den særlige gennemførelsesstruktur, sikrer beskyttelsen af Fællesskabets finansielle interesser. |

Yderligere oplysninger |

510 | Forenkling |

511 | Forslaget indebærer en forenkling af administrative procedurer både for offentlige myndigheder (EU-myndigheder og nationale myndigheder) og for private. |

513 | EU kommunikerer direkte med den særlige Eurostars-gennemførelsesstruktur, som får ansvaret for fordeling af, tilsyn med og rapportering om Fællesskabets bidrag. |

514 | Modtagerne af Eurostars-forskningsstøtte vil kunne henholde sig til nationale finansieringsbestemmelser, som de er mere fortrolige med. |

Fornyet vurdering/revision/automatisk ophørsklausul |

531 | I forslaget indgår en bestemmelse om fornyet vurdering og eventuel revision af hele konstruktionen. |

560 | Det Europæiske Økonomiske Samarbejdsområde Den foreslåede retsakt vedrører et EØS-anliggende og bør derfor omfatte hele Det Europæiske Økonomiske Samarbejdsområde. |

2007/0188 (COD)

Forslag til

EUROPA-PARLAMENTETS OG RÅDETS BESLUTNING

om Fællesskabets deltagelse i et forsknings- og udviklingsprogram, der gennemføres af flere medlemsstater til fordel for forskningsintensive SMV'er

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR –

under henvisning til traktaten om oprettelse af Det Europæiske Fællesskab, særlig artikel 169 og artikel 172, stk. 2,

under henvisning til forslag fra Kommissionen[19],

under henvisning til udtalelse fra Det Europæiske Økonomiske og Sociale Udvalg[20],

i henhold til proceduren i traktatens artikel 251[21], og

ud fra følgende betragtninger:

1. Europa-Parlamentets og Rådets afgørelse nr. 1982/2006/EF af 18. december 2006 om Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (i det følgende benævnt "syvende rammeprogram")[22] åbner mulighed for Fællesskabets deltagelse i forsknings- og udviklingsprogrammer, der gennemføres af flere medlemsstater, herunder deltagelse i de strukturer, der oprettes for gennemførelsen af disse programmer, i overensstemmelse med traktatens artikel 169.

2. Der er i syvende rammeprogram fastsat en række kriterier for, på hvilke områder der kan iværksættes sådanne artikel 169-initiativer: de skal være relevante for Fællesskabets målsætninger, have et klart defineret mål, som er relevant for rammeprogrammets mål, der skal på forhånd være et grundlag at gå ud fra (igangværende eller påtænkte nationale forskningsprogrammer), de skal have en europæisk merværdi og en kritisk masse i kraft af størrelsen og antallet af involverede programmer og de fornødne lighedspunkter mellem de aktiviteter, de omfatter, og anvendelsen af artikel 169 skal være det mest hensigtsmæssige middel til at opfylde målsætningerne.

3. I Rådets beslutning 2006/974/EF af 19. december 2006 om særprogrammet "Kapacitet" til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013)[23] (i det følgende benævnt "særprogrammet "Kapacitet"") peges der på et artikel 169-initiativ til fordel for forskningsintensive små og mellemstore virksomheder (SMV'er) som et oplagt område for Fællesskabets deltagelse i nationale forskningsprogrammer, der gennemføres af flere medlemsstater på grundlag af traktatens artikel 169.

4. Rådet pegede i sine konklusioner af 24. september 2004 på rammeprogrammets betydning for oprettelsen af et europæisk forskningsrum og understregede i denne sammenhæng, hvor vigtigt det er at styrke forbindelserne mellem det europæiske forskningsrum og europæiske mellemstatslige organisationer som Eureka.

5. Rådet understregede i sine konklusioner af 25.-26. november 2004 SMV'ernes store betydning for Europas vækst og konkurrenceevne, hvorfor medlemsstaterne og Kommissionen må arbejde på at gøre nationale og europæiske støtteprogrammer til fordel for SMV'er mere effektive og indbyrdes komplementære. Rådet opfordrede Kommissionen til at undersøge mulighederne for at udvikle en bottom-up-ordning for forskningsintensive SMV'er. Rådet erindrede om, at det er vigtigt at få koordineret nationale programmer for udviklingen af et europæisk forskningsrum. Rådet opfordrede medlemsstaterne og Kommissionen til at arbejde tæt sammen om at indkredse et begrænset antal områder, hvor artikel 169 ligeledes kan bringes i anvendelse. Rådet opfordrede Kommissionen til at udbygge samarbejdet og koordineringen mellem De Europæiske Fællesskaber og de aktiviteter, der gennemføres inden for rammerne af mellemstatslige strukturer, især Eureka, og henviste til Eureka-ministerkonferencen af 18. juni 2004.

6. Europa-Parlamentet opfordrede i sin beslutning om videnskab og teknologi[24] medlemsstaterne til at vedtage skattemæssige og andre incitamenter til fremme af industriel innovation, herunder forbindelser med Eureka, særligt i forhold til SMV'er, og understreger, at oprettelsen af et europæisk forskningsrum forudsætter, at en voksende del af de finansielle midler til forskning fordeles af Den Europæiske Union med det formål at koordinere europæiske, nationale og regionale forskningspolitikker tættere med hensyn til såvel indhold som finansiering, og at denne finansiering supplerer forskningspolitikken i og mellem medlemsstaterne. Europa-Parlamentet mener, at andre finansierings- og støttemekanismer skal udnyttes mere effektivt og koordineres til fordel for FoU og innovation, og nævner bl.a. Eureka. Europa-Parlamentet går ind for øget samarbejde mellem nationale forskningsprogrammer og opfordrer Kommissionen til at tage initiativer i medfør af EF-traktatens artikel 169.

7. Kommissionen understregede i sin meddelelse af 4. juni 2003[25] betydningen af SMV'ernes deltagelse i direkte foranstaltninger til støtte for forskning og innovation, som er altafgørende for at fremme den innovative kapacitet i store segmenter af økonomien.

8. I dag er mange af de forsknings- og udviklingsprogrammer eller -aktiviteter, der gennemføres af medlemsstaterne hver for sig på nationalt plan til støtte for forsknings- og udviklingsaktiviteter i SMV'er, ikke tilstrækkeligt koordinerede på europæisk plan og levner ikke mulighed for en sammenhængende europæisk tilgang til et effektivt program for forskning og teknologisk udvikling.

9. Ud fra et ønske om at opnå en sammenhængende tilgang på europæisk plan i relation til forskningsintensive SMV'er og sikre en effektiv indsats har flere medlemsstater inden for Eureka taget initiativ til at etablere et fælles forsknings- og udviklingsprogram med titlen "Eurostars" (i det følgende benævnt "det fælles Eurostars-program") til fordel for forskningsintensive SMV'er for at nå op på en kritisk masse med hensyn til forvaltning og finansielle ressourcer og samle den yderligere ekspertise og de ressourcer, der er til rådighed i forskellige lande i Europa.

10. Det fælles Eurostars-program har til formål at støtte forskningsintensive SMV'er ved at tilvejebringe de nødvendige retlige og organisatoriske rammer for et europæisk samarbejde i stor skala mellem medlemsstater om anvendt forskning og innovation inden for alle teknologiske og industrielle områder til fordel for disse SMV'er. Belgien, Tjekkiet, Danmark, Tyskland, Estland, Grækenland, Spanien, Frankrig, Irland, Italien, Cypern, Letland, Litauen, Ungarn, Nederlandene, Østrig, Polen, Portugal, Rumænien, Slovenien, Finland og Sverige (i det følgende benævnt "de deltagende medlemsstater") samt Island, Israel, Norge, Schweiz og Tyrkiet (i det følgende benævnt "de øvrige deltagende stater") er blevet enige om at koordinere og gennemføre fælles aktiviteter, der skal bidrage til det fælles Eurostars-program. Den samlede værdi af deres deltagelse anslås til mindst 300 mio. EUR i den foreslåede seksårige programperiode. Fællesskabets finansielle bidrag vil udgøre højst 25 % af det samlede offentlige bidrag til det fælles Eurostars-program, som skønnes at andrage 400 mio. EUR.

11. For at give det fælles Eurostars-program øget effekt har de deltagende medlemsstater og de øvrige deltagende stater vedtaget, at Fællesskabet bør deltage i det fælles Eurostars-program. Fællesskabet bør deltage med et finansielt bidrag på op til 100 mio. EUR i hele programmets løbetid. Eftersom det fælles Eurostars-program opfylder de videnskabelige målsætninger for syvende rammeprogram, og dets emne falder ind under "forskning til fordel for SMV'er", som er en del af særprogrammet "Kapacitet" under syvende rammeprogram, bør Fællesskabets bidrag tages fra budgetbevillingen hertil.

12. Fællesskabets finansielle støtte bør være betinget af, at der er udarbejdet en finansieringsplan baseret på formelle tilsagn fra de kompetente nationale myndigheder om at gå sammen om at gennemføre de forsknings- og udviklingsprogrammer og -aktiviteter, der iværksættes på nationalt plan, og bidrage til finansieringen af det fælles Eurostars-programs gennemførelse.

13. Fælles gennemførelse af de nationale forskningsprogrammer forudsætter, at der etableres eller består en særlig gennemførelsesstruktur som beskrevet i særprogrammet "Kapacitet".

14. De deltagende medlemsstater er enige om en sådan særlig struktur, der skal stå for gennemførelsen af det fælles Eurostars-program.

15. Fællesskabets finansielle bidrag bør betales til den særlige gennemførelsesstruktur, som sikrer, at det fælles Eurostars-program gennemføres effektivt.

16. Fællesskabets bidrag er betinget af, at de deltagende medlemsstater og de øvrige deltagende stater giver tilsagn om ressourcer og rent faktisk betaler deres finansielle bidrag.

17. Betalingen af Fællesskabets bidrag er betinget af, at der indgås en generel aftale mellem Kommissionen og den særlige gennemførelsesstruktur indeholdende detaljerede bestemmelser om anvendelsen af Fællesskabets bidrag. Denne generelle aftale bør desuden indeholde de nødvendige bestemmelser, der sikrer beskyttelsen af Fællesskabets finansielle interesser.

18. Renter, der påløber Fællesskabets finansielle bidrag, betragtes som formålsbestemte indtægter i overensstemmelse med artikel 18, stk. 2, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[26] (i det følgende benævnt "finansforordningen"). Fællesskabets maksimale bidrag som angivet i denne beslutning kan forhøjes tilsvarende af Kommissionen.

19. Fællesskabet bør på de betingelser, der er fastsat i den aftale, der indgås mellem Fællesskabet og den særlige gennemførelsesstruktur, have ret til at nedsætte sit finansielle bidrag, såfremt det fælles Eurostars-program gennemføres mangelfuldt eller kun delvist eller forsinket, eller såfremt de deltagende medlemsstater og de øvrige deltagende stater ikke bidrager eller kun bidrager delvist eller forsinket til finansieringen af det fælles Eurostars-program.

20. Den særlige gennemførelsesstruktur bør med henblik på en effektiv gennemførelse af det fælles Eurostars-program yde finansiel støtte til tredjeparter, der deltager i det fælles Eurostars-program, og som udvælges efter indkaldelser af forslag.

21. I overensstemmelse med finansforordningen og Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget[27] (i det følgende benævnt "gennemførelsesbestemmelserne") forvaltes Fællesskabets bidrag ved indirekte central forvaltning i henhold til artikel 54, stk. 2, litra c), og artikel 56 i finansforordningen og artikel 35 og 41 i gennemførelsesbestemmelserne.

22. Alle medlemsstater bør kunne deltage i det fælles Eurostars-program.

23. I tråd med målsætningerne for syvende rammeprogram bør lande, der er associeret til syvende rammeprogram, eller andre lande kunne deltage i det fælles Eurostars-program på betingelse af, at en sådan deltagelse er forudset i den relevante internationale aftale, og at både Kommissionen og de deltagende medlemsstater accepterer det.

24. I overensstemmelse med syvende rammeprogram bør Fællesskabet have ret til at godkende betingelserne for sit finansielle bidrag til det fælles Eurostars-program i forbindelse med et til syvende rammeprogram associeret lands deltagelse i det fælles Eurostars-program eller andre landes deltagelse, såfremt det er afgørende for programmets gennemførelse, undervejs i gennemførelsen i henhold til bestemmelserne og betingelserne i denne beslutning.

25. Der bør træffes passende forholdsregler for at forhindre uregelmæssigheder og svig og tages de nødvendige skridt til at tilbagesøge midler, der er gået tabt, uberettiget udbetalt eller anvendt i strid med reglerne i henhold til Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser[28], forordning (EF, Euratom) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder[29] og Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF)[30].

26. Det er afgørende, at de forskningsaktiviteter, der gennemføres under det fælles Eurostars-program, overholder grundlæggende etiske principper, herunder de principper, der afspejles i artikel 6 i traktaten om Den Europæiske Union og i Den Europæiske Unions charter om grundlæggende rettigheder, og respekterer principperne om integration af kønsaspektet og ligestilling mellem kønnene.

27. Kommissionen foretager en foreløbig evaluering og vurderer kvaliteten og effektiviteten af gennemførelsen af det fælles Eurostars-program og fremskridtene med hensyn til opfyldelsen af de opstillede målsætninger og foretager desuden en afsluttende evaluering –

VEDTAGET FØLGENDE BESLUTNING:

Artikel 1

28. Ved gennemførelsen af syvende rammeprogram, som blev vedtaget ved Rådets afgørelse nr. 1982/2006/EF, yder Fællesskabet et finansielt bidrag til det fælles Eurostars-program, der gennemføres i fællesskab af de deltagende medlemsstater og de øvrige deltagende stater.

29. Fællesskabet betaler et finansielt bidrag svarende til højst en tredjedel af de faktiske bidrag fra de deltagende medlemsstater og de øvrige deltagende stater, dog højst 100 mio. EUR for de seks år, det fælles Eurostars-program varer, begyndende ved denne beslutnings ikrafttræden. Fællesskabets finansielle bidrag lægges oven i de mindst 300 mio. EUR, hvormed de deltagende medlemsstater og de øvrige deltagende stater bidrager. Fællesskabets finansielle bidrag udgør således højst 25 % af det samlede offentlige bidrag til det fælles Eurostars-program, der anslås til 400 mio. EUR.

30. Fællesskabets finansielle bidrag betales af budgetbevillingen til "Forskning til fordel for SMV'er"-delen af særprogrammet "Kapacitet", hvormed syvende rammeprogram gennemføres i henhold til beslutning 2006/974/EF.

Artikel 2

Fællesskabets bidrag er betinget af følgende:

31. de deltagende medlemsstater og de øvrige deltagende stater påviser, at det fælles Eurostars-program som beskrevet i bilag I er effektivt etableret

32. de deltagende medlemsstater og de øvrige deltagende stater eller organisationer, der er udpeget af de deltagende medlemsstater og de øvrige deltagende stater, har formelt oprettet en struktur med status som juridisk person (i det følgende benævnt "den særlige gennemførelsesstruktur"), som får ansvaret for gennemførelsen af det fælles Eurostars-program og for modtagelse og fordeling af og tilsyn med Fællesskabets finansielle bidrag i overensstemmelse med artikel 54, stk. 2, litra c), og artikel 56 i finansforordningen

33. der er etableret en hensigtsmæssig og effektiv forvaltningsmodel for det fælles Eurostars-program i overensstemmelse med bestemmelserne i bilag II

34. aktiviteterne under det fælles Eurostars-program som beskrevet i bilag I gennemføres effektivt af den særlige gennemførelsesstruktur, hvilket omfatter offentliggørelse af indkaldelser af forslag med henblik på tildeling af støtte

35. de deltagende medlemsstater og de øvrige deltagende stater giver tilsagn om at bidrage til finansieringen af det fælles Eurostars-program, og det finansielle bidrag betales rent faktisk, især bidragene fra deltagerne i de projekter, der udvælges efter indkaldelserne af forslag under det fælles Eurostars-program

36. Fællesskabets statsstøtteregler overholdes, især rammebestemmelserne for statsstøtte til forskning, udvikling og innovation[31]

37. g) der sikres en høj grad af videnskabelig ekspertise og overholdelse af etiske principper i overensstemmelse med de generelle principper for syvende rammeprogram og principperne for integration af kønsaspektet og ligestilling mellem kønnene og principperne om bæredygtig udvikling

38. der fastsættes bestemmelser om intellektuel ejendomsret til resultaterne af de aktiviteter, der gennemføres under det fælles Eurostars-program, og de forsknings- og udviklingsprogrammer og -aktiviteter, der iværksættes nationalt af de deltagende medlemsstater og de øvrige deltagende stater, gennemføres og koordineres på en sådan måde, at de sigter mod at fremme den erhvervede viden og støtte bred udnyttelse og formidling af denne viden.

Artikel 3

Den finansielle støtte fra den særlige gennemførelsesstruktur til tredjeparter i forbindelse med gennemførelsen af det fælles Eurostars-program, især finansiel støtte til deltagere i projekter, der udvælges efter indkaldelser af forslag med henblik på tildeling af støtte, er betinget af overholdelsen af principperne om ligebehandling og åbenhed. Den finansielle støtte til tredjeparter ydes på grundlag af videnskabelig kvalitet og, i betragtning af SMV-målgruppens særlige karakteristika, forventet økonomisk effekt og skal være i overensstemmelse med principperne og procedurerne i bilag I.

Artikel 4

De nærmere regler for Fællesskabets finansielle bidrag og bestemmelserne om finansielt ansvar og intellektuel ejendomsret samt de nærmere regler for ydelse af finansiel støtte fra den særlige gennemførelsesstruktur til tredjeparter fastlægges i en generel aftale, der indgås mellem Kommissionen på vegne af Fællesskabet og den særlige gennemførelsesstruktur, og i årlige finansieringsaftaler.

Artikel 5

I overensstemmelse med artikel 18, stk. 2, i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget betragtes renter, der påløber Fællesskabets finansielle bidrag til det fælles Eurostars-program, som formålsbestemte indtægter. Fællesskabets maksimale bidrag som angivet i artikel 1 kan forhøjes tilsvarende af Kommissionen.

Artikel 6

Hvis det fælles Eurostars-program gennemføres mangelfuldt eller kun delvist eller forsinket, eller hvis de deltagende medlemsstater og de øvrige deltagende stater ikke bidrager eller kun bidrager delvist eller forsinket til finansieringen af programmet, kan Fællesskabet nedsætte sit finansielle bidrag i forhold til den faktiske gennemførelse af programmet og det beløb for offentlig finansiering, hvormed de deltagende medlemsstater og de øvrige deltagende stater bidrager til programmets gennemførelse, på de betingelser, der er fastsat i aftalen mellem Kommissionen og den særlige gennemførelsesstruktur.

Artikel 7

Ved gennemførelsen af det fælles Eurostars-program træffer de deltagende medlemsstater og de øvrige deltagende stater de lovgivnings- og forskriftsmæssige, administrative og andre foranstaltninger, der er nødvendige for at beskytte Fællesskabets finansielle interesser. De deltagende medlemsstater og de øvrige deltagende stater giver navnlig passende garantier for tilbagesøgning fra den særlige gennemførelsesstruktur af alle skyldige beløb til Fællesskabet.

Artikel 8

Kommissionen og Revisionsretten kan lade deres tjenestemænd og andre ansatte foretage alle former for kontrol og inspektioner, som er nødvendige for at sikre en korrekt forvaltning af fællesskabsmidlerne og beskytte Fællesskabets finansielle interesser mod svig og uregelmæssigheder. Til dette formål stiller de deltagende medlemsstater og de øvrige deltagende stater og/eller den særlige gennemførelsesstruktur rettidigt alle relevante dokumenter til rådighed for Kommissionen og Revisionsretten.

Artikel 9

Kommissionen fremsender alle relevante oplysninger til Europa-Parlamentet, Rådet og Revisionsretten. De deltagende medlemsstater og de øvrige deltagende stater opfordres til gennem den særlige gennemførelsesstruktur at forelægge Kommissionen alle yderligere oplysninger, der ønskes af Europa-Parlamentet, Rådet og Revisionsretten vedrørende den særlige gennemførelsesstrukturs finansielle forvaltning.

Artikel 1 0

Alle medlemsstater kan deltage det fælles Eurostars-program efter bestemmelserne i denne beslutning.

Artikel 11

Alle tredjelande kan deltage i det fælles Eurostars-program efter bestemmelserne i denne beslutning på betingelse af, at en sådan deltagelse er forudset i den relevante internationale aftale, og at både Kommissionen, de deltagende medlemsstater og de øvrige deltagende stater accepterer det.

Artikel 12

Betingelserne for Fællesskabets finansielle bidrag i forbindelse med, at et land, der er associeret til syvende rammeprogram, eller et andet land, såfremt dets deltagelse er afgørende for det fælles Eurostars-programs gennemførelse, deltager i det fælles Eurostars-program, kan vedtages af Fællesskabet på grundlag af bestemmelserne i denne beslutning og eventuelle gennemførelsesbestemmelser og -ordninger.

Artikel 1 3

1. Den årlige rapport om syvende rammeprogram, der forelægges for Europa-Parlamentet og Rådet i henhold til traktatens artikel 173, indeholder en sammenfattende redegørelse for aktiviteterne under det fælles Eurostars-program baseret på den årlige rapport, som den særlige gennemførelsesstruktur udarbejder til Kommissionen.

2. Kommissionen foretager en foreløbig evaluering af det fælles Eurostars-program to år efter programmets start. Denne evaluering vedrører kvaliteten og effektiviteten af gennemførelsen, herunder den videnskabelige, forvaltningsmæssige og finansielle integration af programmet og fremskridtene med hensyn til opfyldelsen af dets målsætninger samt anbefalinger til, hvordan integrationen kan forbedres yderligere. Kommissionen fremsender konklusionerne af denne evaluering tillige med sine bemærkninger og i givet fald forslag til tilpasning af denne beslutning til Europa-Parlamentet og Rådet.

3. Ved udløbet af det fælles Eurostars-program foretager Kommissionen en afsluttende evaluering af programmet. Resultaterne af den afsluttende evaluering forelægges for Europa-Parlamentet og Rådet.

Artikel 1 4

Denne beslutning træder i kraft dagen efter offentliggørelsen i Den Europæiske Unions Tidende .

Artikel 1 5

Denne beslutning er rettet til medlemsstaterne.

Udfærdiget i Bruxelles, […]

På Europa-Parlamentets vegne På Rådets vegne

Formand Formand

[…] […]

BILAG I

Beskrivelse af det fælles Eurostars-programs formål og aktiviteter

I. Formål

Formålet med dette initiativ, som er fremsat af Eureka-medlemslandene, er at etablere det fælles Eurostars-program med sigte på forskningsintensive SMV'er. Disse SMV'er er teknologi/innovationsbaserede virksomheder, som råder over stor viden og spiller en central rolle i innovationsprocessen. De er karakteriseret ved at være stærkt kunde- og markedsorienterede og søger at skabe sig en stærk international position ved at føre an i højinnovative, markedsorienterede projekter. De er på grundlag af deres egen FoU-kapacitet i stand til at udvikle produkter, processer og tjenesteydelser med klare innovative eller teknologiske fortrin. Virksomhederne kan variere i størrelse og i omfanget af aktiviteter, idet der f.eks. både kan være tale om veletablerede foretagender med lang erfaring inden for applikationsorienteret, avanceret FoU og helt nyoprettede virksomheder med stort potentiale. FoU er et centralt element i deres virksomhedsstrategi og forretningsplaner. De skal være SMV'er i den betydning, der er fastsat i Kommissionens henstilling 2003/361/EF[32].

Det fælles Eurostars-program støtter sådanne forskningsintensive SMV'er ved at:

39. etablere en bæredygtig europæisk FoU-støttemekanisme for forskningsintensive SMV'er

40. tilskynde disse SMV'er til at skabe nye økonomiske aktiviteter baseret på FoU-resultater og bringe nye produkter, processer og tjenesteydelser hurtigere ud på markedet, end det ellers ville have været muligt

41. fremme disse virksomheders teknologiske og forretningsmæssige udvikling og internationalisering.

Det fælles Eurostars-program supplerer eksisterende nationale og europæiske programmer, der tager sigte på at hjælpe forskningsintensive SMV'er med deres innovationsproces.

Programmet bidrager til konkurrenceevnen, innovationen, beskæftigelsen, den økonomiske omstilling, en bæredygtig udvikling og miljøbeskyttelsen i Europa og medvirker til opfyldelsen af Lissabon- og Barcelona-målsætningerne. Som et initiativ fra 27 Eureka-lande støtter det gennem sin bottom-up-tilgang forsknings-, udviklings- og demonstrationsaktiviteter, der gennemføres af tværnationale konsortier ledet af forskningsintensive SMV'er, i givet fald i samarbejde med forskningsorganisationer og/eller større virksomheder.

Det fælles Eurostars-program tager sigte på at koordinere og synkronisere de relevante nationale forsknings- og innovationsprogrammer med henblik på at skabe et fælles program, der er karakteriseret ved videnskabelig, forvaltningsmæssig og finansiel integration, og som bidrager markant til oprettelsen af et europæisk forskningsrum. Den videnskabelige integration opnås ved at benytte Eureka-sekretariatet som særlig gennemførelsesstruktur. Denne struktur får til opgave at forvalte det fælles Eurostars-program og føre tilsyn med dets gennemførelse som nærmere beskrevet i bilag II. Den finansielle integration forudsætter, at de deltagende stater bidrager reelt til programmets finansiering, især ved at forpligte sig til at yde støtte til deltagerne i udvalgte Eurostars-projekter via nationale budgetter, der er øremærkede til programmet.

På længere sigt tager dette initiativ sigte på at udvikle tættere former for videnskabelig, forvaltningsmæssig og finansiel integration. De deltagende medlemsstater og de øvrige deltagende stater skal styrke integrationen yderligere og fjerne nationale lovgivningsmæssige hindringer for internationalt samarbejde.

II. Aktiviteter

Den vigtigste aktivitet under det fælles Eurostars-program består i FoU-aktiviteter ledet af en eller flere forskningsintensive SMV'er med hjemsted i de deltagende stater. FoU-aktiviteterne kan gennemføres inden for alle videnskabelige og teknologiske områder og:

42. implementeres via tværnationale projekter med flere deltagere, heriblandt mindst to indbyrdes uafhængige deltagere fra forskellige deltagende stater, og tager sigte på aktiviteter vedrørende forskning, teknologisk udvikling, demonstration, uddannelse og formidling. Også forskningsorganisationer, universiteter og større virksomheder kan deltage i disse projekter

43. udføres for hovedindholdets vedkommende af forskningsintensive SMV'er, som bidrager med mindst 50 % af udgifterne til FoU i forbindelse med projektet. Der kan tillades underentrepriser i mindre omfang, såfremt projektet kræver det

44. er rettet mod markedsorienteret forskning og udvikling, er af kort til mellemlang varighed og drejer sig om udfordrende forsknings- og udviklingsarbejde; SMV'erne skal påvise, at de kan udnytte projektresultaterne inden for en realistisk tidshorisont

45. ledes og koordineres af en de deltagende forskningsintensive SMV'er, den såkaldte "ledende SMV".

Også formidlingsvirksomhed, programpromovering og netværksaktiviteter kan få støtte i begrænset omfang for at fremme det fælles Eurostars-program og give det større effekt. Sådanne aktiviteter omfatter afholdelse af workshopper og etablering af kontakter med andre interesserede parter såsom investorer og eksperter i videnstyring.

III. Forventede konkrete resultater af gennemførelsen af det fælles Eurostars-program

Det fælles Eurostars-programs vigtigste output er et nyt fælles europæisk forsknings- og udviklingsprogram for forskningsintensive SMV'er med en bottom-up-tilgang, baseret på Eureka og medfinansieret af de deltagende nationale FoU-programmer og Fællesskabet.

Den særlige gennemførelsesstruktur udarbejder en årlig rapport med en detaljeret redegørelse dels for det fælles Eurostars-programs gennemførelse (bedømmelse af forslag, udvælgelsesproces, statistiske oplysninger om bedømmelsesudvalgets sammensætning, antal indsendte projekter og antal projekter, der udvælges til støtte, fællesskabsmidlernes anvendelse, fordelingen af nationale midler, type deltagere, landestatistikker, promoveringsarrangementer, informationsaktiviteter m.m.), dels for fremskridt med hensyn til øget integration. Den særlige gennemførelsesstruktur foretager en efterfølgende evaluering af resultaterne ved programmets afslutning.

IV. Programmets gennemførelse

Det fælles Eurostars-program forvaltes af en særlig gennemførelsesstruktur. Ansøgerne indsender deres forslag centralt til den særlige gennemførelsesstruktur (eneste modtageradresse) efter en centralt organiseret og normalt årlig indkaldelse af forslag med flere tidsfrister. Projektforslagene bedømmes og udvælges centralt på grundlag af fælles, gennemsigtige udvælgelses- og bedømmelseskriterier og efter en procedure i to tempi. I første omgang bedømmes forslagene af mindst to uafhængige eksperter, som gennemgår både de tekniske og de markedsmæssige aspekter. Disse eksperter er ikke nødvendigvis placeret i den særlige gennemførelsesstruktur. I næste runde foretager et internationalt bedømmelsespanel af uafhængige eksperter en prioritering af forslagene. Prioriteringslisten, som godkendes centralt, er bindende for tildelingen af støtte fra Fællesskabets bidrag og fra de nationale budgetter, der er øremærkede til Eurostars-projekter. Den særlige gennemførelsesstruktur er ansvarlig for tilsynet med projekterne, og der indføres fælles operationelle procedurer for forvaltningen af hele projektcyklussen. Projektdeltagerne i de udvalgte Eurostars-projekter vil i administrativ henseende være underlagt de respektive nationale programmer.

V. Finansieringsordning

Det fælles Eurostars-program medfinansieres af de deltagende stater og Fællesskabet. De deltagende stater opstiller en flerårig finansieringsplan for deres deltagelse i programmet og bidrager til medfinansieringen af programmets aktiviteter. De nationale bidrag kan hidrøre fra eksisterende eller nyoprettede nationale programmer, som dog skal være i overensstemmelse med Eurostars-programmets bottom-up-tilgang. Alle deltagende stater kan når som helst i programperioden forhøje den nationale øremærkede finansiering til programmet.

Finansiering på programniveau

Fællesskabets bidrag til det fælles Eurostars-program, som forvaltes af den særlige gennemførelsesstruktur, beregnes som et maksimum på en tredjedel af de faktiske finansielle bidrag fra de deltagende stater, dog højst 100 mio. EUR. Fællesskabets bidrag lægges til de deltagende staters bidrag på 300 mio. EUR og vil således højst udgøre 25 % af de samlede offentlige midler til rådighed for det fælles Eurostars-program.

Højst 4,5 % af Fællesskabets finansielle bidrag anvendes til at dække den særlige gennemførelsesstrukturs driftsomkostninger ved gennemførelsen af det fælles Eurostars-program.

Fællesskabets finansielle bidrag til de udvalgte Eurostars-projekter kan af den særlige gennemførelsesstruktur overføres til nationale finansieringsorganer, der er udpeget af de deltagende stater, i henhold til en aftale, der indgås mellem disse nationale organer og den særlige gennemførelsesstruktur. Den særlige gennemførelsesstruktur sikrer sig, at de nationale finansieringsorganer rent faktisk overfører Fællesskabets finansielle bidrag til deltagerne i de udvalgte Eurostars-projekter.

Finansiering af Eurostars-projekter

Tildelingen af midler fra de nationale øremærkede budgetter og fra Fællesskabets bidrag til de udvalgte Eurostars-projekter følger prioriteringslisten. Det finansielle bidrag til deltagerne i disse projekter beregnes efter finansieringsreglerne for de deltagende nationale programmer.

Hvor det drejer sig om lån, foretages der en standardberegning af en bruttostøtteækvivalent under hensyntagen til værdien af rentegodtgørelse og den gennemsnitlige procentvise andel af projekter i det underliggende nationale program, der må opgives undervejs.

VI. Bestemmelser om intellektuel ejendomsret

Den særlige gennemførelsesstruktur fastlægger det fælles Eurostars-programs politik vedrørende intellektuel ejendomsret. Formålet med denne politik er at fremme generering af viden samt udnyttelse og udbredelse af projektresultaterne til fordel for målgruppen af forskningsintensive SMV'er. I denne sammenhæng bør princippet i reglerne for deltagelse[33] i syvende rammeprogram tjene som model.

BILAG II

Bestemmelser om forvaltningen af det fælles Eurostars-program

Den særlige gennemførelsesstruktur for det fælles Eurostars-program er Eureka-sekretariatet. Det får ansvaret for forvaltningen af det fælles Eurostars-program og for at modtage, fordele og føre tilsyn med Fællesskabets finansielle bidrag til programmet.

Forvaltningssystemet for det fælles Eurostars-program omfatter fire hovedorganer:

46. "Den højtstående gruppe for Eureka" består af de af Eureka's medlemslande udpegede repræsentanter på højt niveau, herunder en repræsentant for Kommissionen. Gruppen er ansvarlig for optagelse af nye lande i det fælles Eurostars-program.

47. "Den højtstående gruppe for Eurostars" består af Eureka-repræsentanterne på højt niveau fra de deltagende stater i det fælles Eurostars-program. Kommissionen forbeholder sig ret til at sende en repræsentant til gruppens møder som observatør. Gruppen har beføjelse til at føre tilsyn med gennemførelsen af det fælles Eurostars-program, især til at udpege medlemmerne af den rådgivende gruppe for Eurostars, godkende de operationelle procedurer for forvaltningen af programmet, godkende planerne og budgettet for indkaldelser af forslag samt den prioriterede liste over de Eurostars-projekter, der udvælges til støtte.

48. "Den rådgivende gruppe for Eurostars" består af Eureka's nationale projektkoordinatorer fra de deltagende stater i det fælles Eurostars-program og har chefen for Eureka-sekretariatet som formand. Den rådgivende gruppe for Eurostars rådgiver Eureka-sekretariatet om gennemførelsen af det fælles Eurostars-program og om de praktiske foranstaltninger desangående, bl.a. finansieringsprocedurer, bedømmelses- og udvælgelsesproces, synkronisering af centrale og nationale procedurer samt tilsyn med projekterne. Den rådgiver desuden om fremskridt i relation til programmets gennemførelse, herunder fremskridt i retning af øget integration.

49. Eureka-sekretariatet fungerer som den særlige gennemførelsesstruktur for Eurostars med sekretariatschefen som Eurostars-programmets retlige repræsentant i forhold til den højtstående gruppe for Eureka, den højtstående gruppe for Eurostars, Kommissionen og Eureka-netværket samt i forhold til omverdenen. Eureka-sekretariatet er ansvarligt for gennemførelsen af det fælles Eurostars-program, især følgende:

50. udarbejdelse af det årlige budget for indkaldelser af forslag, central tilrettelæggelse af fælles indkaldelser af forslag og modtagelse af projektforslag (eneste modtageradresse)

51. central tilrettelæggelse af vurderingen af forslagenes støtteberettigelse og bedømmelsen af indholdet i henhold til fælles støtte- og bedømmelseskriterier, central tilrettelæggelse af udvælgelsen af projektforslag til støtte samt tilsyn med projekterne og opfølgning

52. modtagelse og fordeling af og tilsyn med Fællesskabets bidrag

53. indsamling af regnskaber for fordelingen af midler til deltagerne i Eurostarts-projekter fra finansieringsorganerne i de deltagende stater

54. promovering af det fælles Eurostars-program

55. rapportering til den højtstående gruppe for Eureka, den højtstående gruppe for Eurostars, Eureka-netværket og Kommissionen om det fælles Eurostars-program, herunder fremskridt i retning af øget integration.

56. FINANSIERINGSOVERSIGT

1. FORANSTALTNINGENS BETEGNELSE:

Fællesskabets deltagelse i et forsknings- og udviklingsprogram, der gennemføres af flere medlemsstater og stater associeret til syvende rammeprogram, og har til formål at støtte forskningsintensive SMV'er, som beskrevet i beslutningen.

2. AKTIVITETSBASERET FORVALTNING/ BUDGETOPSTILLING

Politikområde(r) og tilhørende aktivitet(er):

Forskning og teknologisk udvikling: syvende rammeprogram

Artikel 169 i traktaten om oprettelse af Det Europæiske Fællesskab.

3. BUDGETPOSTER

3.1. Budgetposter (poster på driftsbudgettet og dertil knyttede poster vedrørende teknisk og administrativ støtte (tidl. B.A-poster)), herunder følgende konti:

08.13 01 01 "Kapacitet": "Forskning til fordel for SMV'er"[34]

08.13 01 02 "Kapacitet": "Forskning til fordel for SMV'er", "det fælles Eurostars-program"[35].

3.2. Foranstaltningens varighed og finansielle virkninger:

Fællesskabets bidrag til det fælles Eurostars-program forventes fastsat ved en fælles beslutning vedtaget af Europa-Parlamentet og Rådet i december 2007 for en første periode frem til den 31. december 2013. Foranstaltningen får ikke finansielle konsekvenser for EU-budgettet efter 2013.

3.3. Budgetspecifikationer:

Budgetkonto | Udgifternes art | Nye | EFTA- bidrag | Bidrag fra kandidatlande | Udgiftsområde i de finansielle overslag |

08.13 01 01 | IOU | OB[36] | JA | JA | JA | Nr. [1A] |

08.13 01 02 | IOU | OB[37] | JA | JA | JA | Nr. [1A] |

4. OVERSIGT OVER RESSOURCER

4.1. Finansielle ressourcer

Alle tal i denne finansieringsoversigt er vejledende og angivet i faste priser.

4.1.1. Oversigt over forpligtelsesbevillinger og betalingsbevillinger

Mio. EUR (med 3 decimaler)

Udgifternes art | Sektion nr. | 2007 | 2008 | 2009 | 2010 | 2011 | 2012 og følgende år | I alt |

Driftsudgifter |

Forpligtelsesbevillinger | 8.1. | a | 0 | 15,964 | 15,964 | 15,964 | 15,964 | 31,926 | 95,782 |

Betalingsbevillinger | b | 0 | 7,982 | 12,771 | 15,964 | 15,964 | 43,101 | 95,782 |

Administrationsudgifter inkluderet i referencebeløbet[38] |

Teknisk og administrativ bistand | 8.2.4. | c | 0 | 0,703 | 0,703 | 0,703 | 0,703 | 1,406 | 4,218 |

REFERENCEBELØB I ALT |

Forpligtelsesbevillinger | a+c | 0 | 16,667 | 16,667 | 16,667 | 16,667 | 33,332 | 100 |

Betalingsbevillinger | b+c | 0 | 8,685 | 13,474 | 16,667 | 16,667 | 44,507 | 100 |

Administrationsudgifter ikke inkluderet i referencebeløbet[39] |

Personale og dertil knyttede udgifter | 8.2.5. | d | 0,117 | 0,176 | 0,176 | 0,176 | 0,176 | 0,352 | 1,173 |

Andre administrationsudgifter end personale og dertil knyttede udgifter, som ikke er inkluderet i referencebeløbet | 8.2.6. | e | 0,007 | 0,014 | 0,014 | 0,021 | 0,014 | 0,035 | 0,105 |

Samlede vejledende finansielle udgifter til foranstaltningen |

FORPLIGTELSESBEVILLINGER I ALT (inkl. personale) | a+c+d+e | 0,124 | 16,857 | 16,857 | 16,864 | 16,857 | 33,719 | 101,278 |

BETALINGSBEVILLINGER I ALT (inkl. personale) | b+c+d+e | 0,124 | 8,875 | 13,664 | 16,864 | 16,857 | 44,894 | 101,278 |

Nærmere regler for medfinansiering

(i) Programniveau

Fællesskabet yder et bidrag på op til 100 mio. EUR, forudsat at de deltagende medlemsstater og de øvrige deltagende stater investerer mindst 300 mio. EUR for perioden 2008-2013 gennem deres nationale programmer. Hvis de deltagende medlemsstater og øvrige deltagende stater bidrager med mindre end 300 mio. EUR, beregnes Fællesskabets bidrag som en tredjedel af de faktisk betalte finansielle bidrag fra de deltagende medlemsstater og de øvrige deltagende stater.

Det er hensigten, at Fællesskabets bidrag betales i form af årlige forhåndsfinansieringer på gennemsnitligt 16,667 mio. EUR. Betalingen bliver endelig, når Kommissionen har godkendt udgifterne.

Op til 4,5 % af Fællesskabets bidrag anvendes til at dække driftsudgifterne for den særlige gennemførelsesstruktur for det fælles Eurostars-program[40]. Det omfatter programforvaltning, kommunikation, it, rejseudgifter og bedømmelse af projektforslag. Indirekte omkostninger (bygninger, kontorartikler, en del af it-infrastrukturen, varme osv.) dækkes af Eureka-sekretariatets budget, som finansieres af Eureka-medlemmerne. Udgifterne til administration i nationalt regi i relation til projektdeltagerne dækkes af de deltagende stater[41].

(ii) Projektniveau

Tildelingen af midler fra nationale øremærkede budgetter og fra Fællesskabets bidrag til udvalgte Eurostars-projekter følger prioriteringslisten. Det finansielle bidrag til deltagerne i disse projekter beregnes i henhold til finansieringsreglerne for de deltagende nationale programmer.

Fællesskabets finansielle bidrag til udvalgte Eurostars-projekter kan af den særlige gennemførelsesstruktur overføres til nationale finansieringsorganer, der er udpeget af de deltagende stater, i henhold til en aftale, der indgås mellem disse nationale finansieringsorganer og den særlige gennemførelsesstruktur. Den særlige gennemførelsesstruktur sikrer sig, at de nationale finansieringsorganer rent faktisk overfører Fællesskabets finansielle bidrag til deltagerne i de udvalgte Eurostars-projekter.

Endelig medfinansierer de organisationer, der deltager i de udvalgte Eurostars-projekter, de pågældende projekter i henhold til den aftale, der indgås mellem den særlige gennemførelsesstruktur og finansieringsorganerne i de deltagende stater.

Mio. EUR (med 3 decimaler)

Medfinansieringsorgan | 2007 | 2008 | 2009 | 2010 | 2011 | 2012 og følg. år | I alt |

Deltagende medlemsstater | f | 0 | 50 | 50 | 50 | 50 | 100 | 300 |

Fællesskabets bidrag | a+c | 0 | 16,667 | 16,667 | 16,667 | 16,667 | 33,332 | 100 |

Administrationsudgifter | d+e | 0,124 | 0,190 | 0,190 | 0,197 | 0,190 | 0,387 | 1,278 |

FORPLIGTELSES- BEVILLING I ALT inkl. medfinansiering | a+c+d+e+f | 0,124 | 66,857 | 66,857 | 66,864 | 66,857 | 133,719 | 401,278 |

4.1.2. Forenelighed med den finansielle programmering

( Forslaget er foreneligt med den gældende finansielle programmering

( Forslaget vil medføre omprogrammering af det relevante udgiftsområde i de finansielle overslag

( Forslaget kan kræve anvendelse af bestemmelserne i den interinstitutionelle aftale[42] (dvs. fleksibilitetsinstrument eller revision af de finansielle overslag).

4.1.3. Virkninger for budgettets indtægtsside

( Forslaget har ingen finansielle virkninger for indtægtssiden

( Forslaget har følgende finansielle virkninger for indtægtssiden:

Mio. EUR (med 1 decimal)

Før foranstaltn. [År n-1] | Efter foranstaltningen |

Antal fuldtidsstillinger i alt |

5. BESKRIVELSE OG BEGRUNDELSE

5.1. Behov på kort og lang sigt

Der er behov for Fællesskabets bidrag til oprettelsen og driften af det fælles Eurostars-program, så der kan sikres medfinansiering af aktiviteterne sammen med de deltagende medlemsstater og de øvrige deltagende stater. Fællesskabets bidrag skal især anvendes til medfinansiering til deltagere i udvalgte Eurostars-projekter efter indkaldelser af forslag.

5.2. Merværdien ved Fællesskabets deltagelse, forslagets overensstemmelse med andre finansielle instrumenter og mulig synergi

Det fælles Eurostars-program kombinerer fællesskabsmidler med nationale og private finansieringskilder til støtte for markedsorienteret forskning i forbindelse med tværnationale projekter, der iværksættes og ledes af forskningsintensive SMV'er. Som resultat af deres deltagelse i projektet forventes de at kunne udvikle nye produkter, processer og tjenesteydelser og styrke deres konkurrencemæssige stilling på europæiske og globale markeder.

Fællesskabets deltagelse giver foranstaltningen en betydelig merværdi fordi:

Fællesskabets deltagelse gør det muligt at skabe nye lovgivningsrammer for at kombinere fællesskabsmidler og nationale midler i en fælles strategi med det formål at stimulere internationale samarbejdsprojekter om FoU og innovation til fordel for forskningsintensive SMV'er. Det ville ikke have været muligt, hvis man var henvist til at benytte de eksisterende strukturer, og slet ikke med den nødvendige kritiske masse.

Det fælles Eurostars-program skal løse nogle af de problemer, forskningsintensive SMV'er med stort vækstpotentiale kæmper med, ved at tilbyde en støtteordning, der opererer med hurtige finansieringsafgørelser, fleksible regler for sammensætningen af partnerskaber samt synkroniseret finansiering med de fornødne garantier. Programmet er virkeligt skræddersyet til de forskningsintensive SMV'er med stort vækstpotentiale, som senere kan blive store europæiske virksomheder.

Endelig indeholder den foreslåede ordning incitamenter til at øge det offentliges og industriens investeringer i FoU og innovation på alle områder inden for videnskab og teknologi og bidrager dermed til opfyldelsen af Barcelona-målsætningen om, at 3 % af Europas BNP skal gå til investeringer i FoU.

5.3. Forslagets målsætninger, forventede resultater og relevante indikatorer i forbindelse med aktivitetsbaseret forvaltning

Det vigtigste konkrete formål med dette forslag til retsakt, nemlig Fællesskabets deltagelse i et fælles program for FoU og innovation, der gennemføres af flere medlemsstater til fordel for forskningsintensive SMV'er, indgår i forvejen i syvende rammeprogram og særprogrammet "Kapacitet".

De politiske mål i tilknytning til dette konkrete formål er følgende:

Etablering af en bæredygtig europæisk støtteordning for forskningsintensive SMV'er med stort vækstpotentiale, som ønsker at udføre deres egen forskning i samarbejde med andre partnere. Ved at støtte sådanne virksomheder bidrager det fælles Eurostars-program til at forbedre konkurrenceevnen hos europæiske SMV'er og stimulere innovationen, beskæftigelsen og den økonomiske omstilling og hjælper dermed også til at opfylde Lissabon- og Barcelona-målsætningerne.

Videnskabelig, forvaltningsmæssig og finansiel integration af de deltagende nationale programmer eller af væsentlige dele af disse nationale programmer.

Teknologiske og økonomiske mål:

- tilskynde forskningsintensive SMV'er til at skabe nye økonomiske aktiviteter baseret på FoU-resultater og bringe nye produkter, processer og tjenesteydelser hurtigere på markedet, end det ellers ville have været muligt

- fremme de pågældende virksomheders teknologiske og forretningsmæssige udvikling og internationalisering.

Kommissionens bidrag udgøres af de ressourcer, der er nævnt under punkt 4.1.

De konkrete output er følgende: (a) etablering af det fælles Eurostars-program og (b) FoU- og innovationsprojekter, der udvælges og iværksættes efter åbne indkaldelser af forslag organiseret af programmet selv.

Følgende forventede output kan måles via de nedenfor beskrevne indikatorer (2008-2013). Disse indikatorer kan i den aftale, der indgås mellem Kommissionen og den særlige gennemførelsesstruktur, specificeres yderligere og suppleres med andre indikatorer.

1. De deltagende staters investeringer og medfinansiering af programmet

- Konkrete tilsagn om nationale midler til Eurostars-projekter: målet er 300 mio. EUR fra de deltagende nationale programmer.

- Nationale midler til finansiering af de fælles indkaldelser af forslag: de deltagende stater har forpligtet sig til hvert år at bidrage med mindst 50 mio. EUR til de fælles indkaldelser af forslag (bortset fra det første år, programmet er i kraft).

2. Programmets effektivitet

- Sagsbehandlingstid fra udløbet af fristen for indsendelse af forslag og til ansøgerne får meddelelse om udfaldet af bedømmelsen: midt i programperioden højst fire måneder.

3. Fremskridt i retning af integration af nationale programmer

3.1. Videnskabelig integration

- Effektiv central bedømmelse foretaget af uafhængige eksperter og central afgørelse og udvælgelse af forslag.

- Synkronisering af de nationale procedurer. Midt i programperioden skulle støtteaftalen med de enkelte deltagere kunne undertegnes senest seks måneder efter udløbet af fristen for indsendelse af forslag.

3.2. Forvaltningsmæssig integration

- Den særlige gennemførelsesstruktur er på plads og arbejder konkret med gennemførelsen af det fælles Eurostars-program.

3.3. Finansiel integration

- De projekter, der udvælges centralt, medfinansieres reelt af de deltagende nationale programmer i henhold til prioriteringslisten.

- Fællesskabets bidrag allokeres til projekterne i henhold til prioriteringslisten.

5.4. Gennemførelsesmetode (vejledende)

( Centraliseret forvaltning

( direkte af Kommissionen

( indirekte ved delegering til:

( forvaltningsorganer

( organer oprettet af Fællesskaberne i henhold til artikel 185 i finansforordningen

( nationale eller internationale offentlige organer/privatretlige organer, der har til opgave at levere offentlig service, og som er garanteret af de deltagende medlemsstater og de øvrige deltagende stater.

( Delt eller decentraliseret forvaltning

( med medlemsstater

( med tredjelande

( Fælles forvaltning med internationale organisationer (specificeres nærmere)

Relevante bemærkninger:

Fællesskabets finansielle bidrag til det fælles Eurostars-program udbetales til den særlige gennemførelsesstruktur, der handler på de deltagende medlemsstaters og øvrige deltagende staters vegne i henhold til bestemmelserne i artikel 54 og 56 i finansforordningen. Den særlige gennemførelsesstruktur forvalter det fælles Eurostars-program og modtager, fordeler og fører tilsyn med Fællesskabets finansielle bidrag. Den struktur, der er valgt af de deltagende medlemsstater og de øvrige deltagende stater, er Eureka-sekretariatet. Forvaltningsstrukturen er nærmere beskrevet i bilag II.

6. TILSYN OG EVALUERING

6.1. Tilsynsordning

Når det fælles Eurostars-program er etableret, føres der tilsyn med programmet via årlige rapporter fra den særlige gennemførelsesstruktur. De indeholder en detaljeret redegørelse for programmets gennemførelse med reference til de indikatorer, der er beskrevet under punkt 5.3.

6.2. Evaluering

6.2.1. Forhåndsevaluering

Det foreslåede initiativ indgik i forhåndsevalueringen af syvende rammeprogram.

6.2.2. Foranstaltninger foranlediget af en mellemliggende/efterfølgende evaluering (erfaringer fra tidligere tilsvarende foranstaltninger)

Den foreslåede forvaltningsmodel er etableret på grundlag af erfaringerne fra det første artikel 169-initiativ, der blev iværksat under syvende rammeprogram, det såkaldte EDCTP-initiativ.

6.2.3. Vilkårene for og hyppigheden af fremtidige evalueringer

Kommissionen foretager en foreløbig og en afsluttende evaluering af det fælles Eurostars-program omfattende kvaliteten og effektiviteten af gennemførelsen, herunder den videnskabelige, forvaltningsmæssige og finansielle integration i forbindelse med programmet og fremskridt med hensyn til opfyldelsen af de i bilag I beskrevne målsætninger. Kommissionen kan bistås af uafhængige eksperter.

7. FORHOLDSREGLER MOD SVIG

Ifølge artikel 7 i denne beslutning træffer de deltagende medlemsstater og de øvrige deltagende stater de lovgivnings- og forskriftsmæssige, administrative og andre foranstaltninger, der er nødvendige for at beskytte Fællesskabets finansielle interesser. De deltagende medlemsstater og de øvrige deltagende stater giver navnlig passende garantier for tilbagesøgning fra den særlige gennemførelsesstruktur af alle skyldige beløb til Fællesskabet.

Ifølge artikel 8 i beslutningen kan Kommissionen og Revisionsretten lade deres tjenestemænd eller andre ansatte foretage alle former for kontrol og inspektioner, som er nødvendige for at sikre korrekt forvaltning af fællesskabsmidlerne og beskytte Fællesskabets finansielle interesser mod svig og uregelmæssigheder. Til dette formål stiller de deltagende medlemsstater og de øvrige deltagende stater og/eller den særlige gennemførelsesstruktur rettidigt alle relevante dokumenter til rådighed for Kommissionen og Revisionsretten.

Den detaljerede aftale, der indgås mellem Kommissionen og den særlige gennemførelsesstruktur, vil indeholde yderligere forholdsregler mod svig.

8. SPECIFIKATION AF RESSOURCER

8.1. Forslagets mål i relation til finansielle udgifter

Forpligtelsesbevillinger i mio. EUR (med 3 decimaler)

2007 | 2008 | 2009 | 2010 | 2011 | 2012 |

Tjenestemænd eller midlertidigt ansatte[46] (XX 01 01) | A*/AD |

B*, C*/AST |

Personale finansieret[47] via art. XX 01 02 |

Andet personale[48] finansieret via art. XX 01 04/05 |

I ALT |

8.2.2. Beskrivelse af opgaver, der følger af foranstaltningen

8.2.3. Tilvejebringelse af personale (omfattet af personalevedtægten)

( Stillinger p.t. allokeret til forvaltningen af programmet, som skal erstattes eller forlænges

( Stillinger bevilget på forhånd i forbindelse med APS/FBF-proceduren for år n.

( Stillinger, hvorom der skal ansøges i forbindelse med næste APS/FBF-procedure

( Personale, der omplaceres med brug af eksisterende ressourcer inden for den forvaltende tjenestegren (intern omplacering)

( Nødvendige stillinger for år n, som ikke er forudset i APS/FBF-proceduren for det pågældende år.

8.2.4. Andre administrationsudgifter inkluderet i referencebeløbet

Mio. EUR (med 3 decimaler)

2007 | 2008 | 2009 | 2010 | 2011 | 2012 og følg. år | I ALT |

Anden teknisk og administrativ bistand |

- intern |

- ekstern |

Teknisk og administrativ bistand I ALT | 0 | 0,703 | 0,703 | 0,703 | 0,703 | 1,406 | 4,218 |

Den særlige gennemførelsesstrukturs gennemsnitlige årlige driftsudgifter anslås til 703 000 EUR. Det forventes at dække programforvaltning, kommunikation, it, rejseudgifter og bedømmelse af indkomne forslag. Disse omkostninger må for hele den seksårige programperiode højst udgøre 4,5 % af Fællesskabets bidrag.

Den særlige gennemførelsesstruktur skal varetage følgende opgaver:

- udarbejdelse af det årlige budget for indkaldelser af forslag, central tilrettelæggelse af indkaldelser af forslag og modtagelse af projektforslag (eneste modtageradresse)

- central gennemgang og bedømmelse af de indkomne forslags støtteberettigelse og kvalitet på grundlag af fælles støtte- og bedømmelseskriterier, central tilrettelæggelse af udvælgelsen af projektforslag til finansiering samt projekttilsyn og opfølgning

- modtagelse og fordeling af og tilsyn med Fællesskabets bidrag

- indsamling af regnskaber for fordelingen af støtte til deltagerne i Eurostars-projekter fra finansieringsorganerne i de deltagende medlemsstater og de øvrige deltagende stater

- promovering af det fælles Eurostars-program

- rapportering til den højtstående gruppe for Eureka, den højtstående gruppe for Eurostars, Eureka-netværket og Kommissionen om det fælles Eurostars-program, bl.a. om fremskridt i retning af øget integration.

Beregning – Den særlige gennemførelsesstrukturs anslåede omkostninger |

Beregningen er baseret på overslag udarbejdet af Eureka på det tidspunkt, det foreliggende forslag blev forberedt. – Forvaltning af Eurostars: leder (120 000 EUR) + kontorhold (25 000 EUR) – Kommunikation: kommunikationsmedarbejder (40 000 EUR) + arrangementer (20 000 EUR) + materiale, presse og tryksager (30 000 EUR) + website (5 000 EUR) – It: it-medarbejder (60 000 EUR) + vedligehold og licenser (60 000 EUR) – Rejseudgifter (20 000 EUR) – Uafhængige eksperters bedømmelse af forslag: honorarer (262 500 EUR) + rejseudgifter (35 000 EUR) – Diverse støtte i forbindelse med bedømmelse af forslag: projektmedarbejder (deltidsansat, 25 000 EUR) Disse driftsomkostninger ved det fælles Eurostars-program dækkes med op til 4,5 % af Fællesskabets bidrag. Yderligere ressourcer, der stilles til rådighed af Eureka-sekretariatet og betales direkte af Eureka-netværket, herunder i givet fald personale, er ikke medregnet i dette overslag. Heller ikke de nationale programmers administrative behandling af projektdossier'er er medregnet, men betales direkte af de deltagende stater. |

8.2.5. Finansielle udgifter til personale og dertil knyttede omkostninger, som ikke er inkluderet i referencebeløbet

Mio. EUR (med 3 decimaler)

Type stillinger | 2007 | 2008 | 2009 | 2010 | 2011 | 2012 og følgende år |

Tjenestemænd og midlertidigt ansatte Budgetkonto 08.01 01 | 0,117 | 0,176 | 0,176 | 0,176 | 0,176 | 0,352 |

Personale finansieret via art. XX 01 02 (hjælpepersonale, kontraktansatte m.fl.) (oplys budgetkonto) |

Personaleudgifter og dertil knyttede omkostninger i alt (IKKE inkluderet i referencebeløbet) | 0,117 | 0,176 | 0,176 | 0,176 | 0,176 | 0,352 |

Beregning – Tjenestemænd og midlertidigt ansatte |

Der regnes med en gennemsnitlig udgift på 117 000 EUR pr. fuldtidsstilling. I 2007 regnes med 1 fuldtidsstilling i kontraktforhandlingsfasen. Fra 2008 til 2013 regnes med 1,5 fuldtidsstilling. |

Beregning – Personale finansieret via art. XX 01 02 |

[…] |

Der forudses 1,5 fuldtidsstilling/år til Kommissionens opfølgning på dette initiativ fra 2008 og frem. Der er behov for 1 fuldtidsstilling i kontraktforhandlingsfasen, som forventes indledt i anden halvdel af 2007. Opgaverne bliver følgende:

- deltagelse i møder i den højtstående gruppe for Eureka og møder i den højtstående gruppe for Eurostars som observatør – fire todagesmøder årligt (direktør/kontorchef)

- deltagelse i møder i den rådgivende gruppe for Eurostars, fire til fem gange årligt (projektmedarbejder)

- deltagelse i workshopper og formidlingsarrangementer, to til tre gange årligt (projektmedarbejder)

- forhandling og forberedelse af aftalen med den særlige gennemførelsesstruktur (projektmedarbejder + assistent)

- tilsyn med gennemførelsen på grundlag af årlige rapporter og koordinering af midtvejsevalueringen og den afsluttende evaluering (projektmedarbejder)

- finansiel og juridisk revision af gennemførelsen af det fælles Eurostars-program (finansmedarbejder).

8.2.6. Andre administrationsudgifter, som ikke er inkluderet i referencebeløbet

Mio. EUR (med 3 decimaler) |

2007 | 2008 | 2009 | 2010 | 2011 | 2012 og følg. år | I ALT |

08 01 02 11 01 – Tjenesterejser | 0,007 | 0,014 | 0,014 | 0,014 | 0,014 | 0,028 | 0,091 |

08 01 02 11 02 – Møder og konferencer |

08 01 02 11 03 – Udvalg[50] |

08 01 02 11 04 – Undersøgelser og konsultationer |

08 01 02 11 05 - It-systemer |

2. Andre forvaltningsmæssige udgifter i alt (08 01 02 11) | 0,007 | 0,014 | 0,014 | 0,014 | 0,014 | 0,028 | 0,091 |

3. Andre udgifter af administrativ karakter Uafhængige eksperter til at foretage midtvejsevaluering og afsluttende evaluering. | 0,007 | 0,007 | 0,014 |

Andre administrationsudgifter end personaleudgifter og dertil knyttede udgifter i alt (IKKE inkluderet i referencebeløbet) | 0,007 | 0,014 | 0,014 | 0,021 | 0,014 | 0,035 | 0,105 |

Beregning – Andre administrationsudgifter, som ikke er inkluderet i referencebeløbet |

Tjenesterejser: Udgifterne er baseret på gennemsnitlige rejseudgifter på 700 EUR pr. tjenesterejse plus 149,63 EUR i diæter; den gennemsnitlige varighed er 1,5 dage. Der regnes med 4 tjenesterejser årligt for to tjenestemænd, der skal deltage i møder i den højtstående gruppe for Eureka/Eurostars, tre tjenesterejser årligt for en tjenestemand, der skal deltage i workshopper og andre arrangementer, fire tjenesterejser årligt for en tjenestemand, der skal deltager i mødet i den rådgivende gruppe for Eurostars, som afholdes i Bruxelles. For 2007 regnes der med halvdelen af disse udgifter. Ekstern bistand: Udgiftsoverslag for ekstern bistand til midtvejsevalueringen og den afsluttende evaluering (tre eksterne eksperter til 450 EUR/dag i tre dage + rejseudgifter på 700 EUR + 448,89 EUR i diæter pr. ekspert). |

[1] Island, Israel, Norge, Schweiz og Tyrkiet.

[2] Rådet (konkurrenceevne), 25.-26. november 2004, 14687/04 (Presse 323)

[3] EUT C 320 E af 15.12.2005, s. 259.

[4] Afgørelse nr. 1982/2006/EF; EUT L 412 af 30.12.2006, s. 1.

[5] EUT L 400 af 30.12.2006, s. 86.

[6] Afgørelse nr. 974/2006/EF; EUT L 400, 30.12.2006, s. 299.

[7] Arbejdsprogram for 2007 vedrørende forskning til fordel for SMV'er, C(2007)563 af 26.2.2007.

[8] Definition af SMV'er i henhold til Kommissionens henstilling 2003/361/EF; EUT L 124, 20.5.2003, s. 36.

[9] KOM(2006) 349 endelig af 29.6.2006.

[10] "The 2005 EU Industrial R&D investment scoreboard", Europa-Kommissionen.

[11] "Towards a European Research Area, Science, Technology and Innovation, Key Figures 2005", Europa-Kommissionen.

[12] Arbejdsdokument for Kommissionens tjenestegrene med en redegørelse for konsekvensvurderingen og forhåndsevalueringen (SEC(2005) 430, bilag 1).

[13] KOM(2006) 349 endelig af 29.6.2006.

[14] KOM(2000) 6 endelig af 18.1.2000.

[15] KOM(2007) 161 endelig af 4.4.2007.

[16] ETAP (EU-handlingsplan for miljøteknologi), ECAP (Støtte til SMV'er til overholdelse af miljøkrav).

[17] Med en gennemsnitlig støttesats på 50 % vil 400 mio. EUR i offentlig støtte udløse andre 400 mio. EUR i private midler til FoU-projekter som projektdeltagernes eget finansielle bidrag. Ved en støttesats på 75 % vil man kunne komme op på samlede projektudgifter på 400 mio. EUR: 0,75 = 533 mio. EUR, dvs. det private bidrag vil i så fald andrage 133 mio. EUR.

[18] Afgørelse nr. 1982/2006/EF; EUT L 412 af 30.12.2006, s. 1.

[19] EUT C […], […], s. […].

[20] EUT C […], […], s. […].

[21] EUT C […], […], s. […].

[22] EUT L 412 af 30.12.2006, s. 1.

[23] EUT L 400 af 30.12.2006, s. 299.

[24] P6_TA(2005)0077; EUT C 320E/259 af 15.12.2005.

[25] KOM(2003) 226 endelig/2.

[26] EFT L 248 af 16.9.2002, s. 1; ændret ved forordning (EF, Euratom) nr. 1995/2006 (EUT L 390 af 30.12.2006, s. 1).

[27] EFT L 357 af 31.12.2002, s. 1; senest ændret ved forordning (EF, Euratom) nr. XXXX/2007 (EUT L …).

[28] EFT L 312 af 23.12.1995, s. 1.

[29] EFT L 292 af 15.11.1996, s. 2.

[30] EFT L 136 af 31.5.1999, s. 1.

[31] EUT C 323 af 30.12.2006, s. 1.

[32] EUT L 124 af 20.5.2003, s. 36.

[33] EUT L 391 af 30.12.2006, s. 1

[34] 08.13 er budgetkontoen for driftsudgifter til aktioner under "Forskning til fordel for SMV'er"; budgetkonto 08 13 01 01 skal oprettes.

[35] Budgetkonto 08 13 01 02 oprettes til dækning af udgifter til det fælles Eurostars-program.

[36] Opdelt bevilling.

[37] Opdelt bevilling.

[38] Der er tale om støtte- og tillægsudgifter til det fælles Eurostars-programs særlige gennemførelsesstrukturs driftsudgifter. Beløbet medregnes ikke i maksimumbeløbet for administrationsudgifter i henhold til syvende rammeprogram (6 %).

[39] Referencebeløbet er Fællesskabets bidrag til det fælles Eurostars-program.

[40] De 4,5 % af Fællesskabets bidrag, som anvendes til at dække driftsomkostningerne i forbindelse med gennemførelsen af det fælles Eurostars-program, er ikke inkluderet i det årlige medlemskontingent til Eureka.

[41] Der skal bl.a. indgås individuelle støtteaftaler mellem deltagerne i de udvalgte Eurostars-projekter og de nationale finansieringsorganer.

[42] Jf. punkt 19 og 24 i den interinstitutionelle aftale.

[43] Der kan om nødvendigt tilføjes flere kolonner, dvs. hvis programmet varer længere end seks år.

[44] Som beskrevet under punkt 5.3.

[45] Ingen tjenestemænd fra Kommissionen kommer til at arbejde med det fælles Eurostars-program i den særlige gennemførelsesstruktur.

[46] Disse udgifter er IKKE inkluderet i referencebeløbet.

[47] Disse udgifter er IKKE inkluderet i referencebeløbet.

[48] Disse udgifter er IKKE inkluderet i referencebeløbet.

[49] Der bør henvises til den specifikke finansieringsoversigt for de(t) pågældende forvaltningsorgan(er).

[50] Oplys arten af udvalg og den gruppe, hvorunder det hører.